# 

**Записник од 28-мата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 28-мата седница на Советот на Општина Берово одржана на ден 11.04.2023 година со почеток во 08:00 часот салата за состаноци при општина Берово*.**

Седницата ја отвори и со неа раководеше Претседателката на Советот на Општина Берово г-ѓа Марија Буровска.

Од вкупно 15 Советници на седницата присуствуваа 13 Советници и тоа: Марија Буровска, Стево Суџуковиќ, Славица Фурнаџиска, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска и Александар Мишовски.

Отсутни од седницата беа советниците Владо Методиев и Дејан Механџиски.

На Седницата присуствуваa Градоначалникот на општина Берово Звонко Пекевски и м-р Анита Рунтевски и Емилија Ваканска, како правна поддршка.

Претседателката на Совет, Марија Буровска, за работа на 28-мата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 26-та седница на Совет;
2. Записник од 27-та седница на Совет;
3. Образец на Развоен план на установата за деца ОЈУДГ “23 Август” Берово за период 2023 – 2026 година;
4. Предлог О Д Л У К А за престанок и давање на трајно користење на движнa стварa, без надоместок-машина за косење и кастрење на вегетација – тракторски мулчер на ЈПКР “Услуга” Берово;
5. Предлог Одлука за давање на трајно користење на движна ствар - Ревидиран Основен Проект за куќен приклучок на фекална канализација за објект КП бр.2396, КО Берово со Техн. бр.007/2023-К, изработен од страна на Доминг јтд Радовиш;
6. Предлог О Д Л У К А за одобрување на финансиски средства од Буџетот на Општина Берово за 2023 година, за финансирање на дел од трошоците за реализирање на ученичка екскурзија за учениците од II – 1 и IV – 6 клас при ОСУ “Ацо Русковски” Берово;
7. Предлог Измена и дополнување на Програмата Ј4 – За одржување на јавна чистота на подрачјето на Општина Берово за 2023 година;
8. Предлог Дополнување на Г2 Програмата за поттикнување на развојот на туризмот на општина Берово за 2023 година;
9. Предлог О Д Л У К А за ослободување од плаќање на комунална такса за користење на плоштадот во Берово (локација - уредена јавна површина – мини плоштад кај Домот на културата во Берово) за период од месец април 2023 заклучно со месец декември 2023 година;
10. Предлог Одлука за ослободување од плаќање на комунална такса за користење и одржување на јавно осветлување – Петар Пипонски;
11. Предлог Одлука за ослободување од плаќање на комунална такса за користење и одржување на јавно осветлување – Ѓорѓи Пипонски;
12. Предлог Одлука за ослободување од плаќање на комунална такса за користење и одржување на јавно осветлување – Лилјана Арнаутовска;
13. Годишен Извештај за реализација на Програмата за развој на Источен Плански регион за 2022 година;
14. Годишен Извештај за работењето на Центарот за развој на Источен плански регион за 2022 година;
15. Квартален Извештај за реализација на Програма за 2023 година на ОЈУСЗСЛ “д-р Иван Влашки Берово” за 2023 година;
16. Советнички иницијативи и прашања;
17. Барања од институции и граѓани.

За збор се јави координаторката на совтеничката група на СДСМ. Славица Фурнаџиска и побара дополнување на дневниот ред со 1 нова точка:

***- Предлог О Д Л У К А за субвенционирање на ЈПКР “Услуга” Берово;***

Која е доставена како материјал до советниците, да биде 16та точка на дневен ред, а точките:

16.Советнички иницијативи и прашања;

17..Барања од институции и граѓани.

Да бидат 17та и 18та точка на дневен ред.

Никој од советниците не се јави за збор, па се премина на гласање и **со 15 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** со измените и дополнувањата е усвоен следниот:

**ДНЕВЕН РЕД**

1. Записник од 26-та седница на Совет;
2. Записник од 27-та седница на Совет;
3. Образец на Развоен план на установата за деца ОЈУДГ “23 Август” Берово за период 2023 – 2026 година;
4. Предлог О Д Л У К А за престанок и давање на трајно користење на движнa стварa, без надоместок-машина за косење и кастрење на вегетација – тракторски мулчер на ЈПКР “Услуга” Берово;
5. Предлог Одлука за давање на трајно користење на движна ствар - Ревидиран Основен Проект за куќен приклучок на фекална канализација за објект КП бр.2396, КО Берово со Техн. бр.007/2023-К, изработен од страна на Доминг јтд Радовиш;
6. Предлог О Д Л У К А за одобрување на финансиски средства од Буџетот на Општина Берово за 2023 година, за финансирање на дел од трошоците за реализирање на ученичка екскурзија за учениците од II – 1 и IV – 6 клас при ОСУ “Ацо Русковски” Берово;
7. Предлог Измена и дополнување на Програмата Ј4 – За одржување на јавна чистота на подрачјето на Општина Берово за 2023 година;
8. Предлог Дополнување на Г2 Програмата за поттикнување на развојот на туризмот на општина Берово за 2023 година;
9. Предлог О Д Л У К А за ослободување од плаќање на комунална такса за користење на плоштадот во Берово (локација - уредена јавна површина – мини плоштад кај Домот на културата во Берово) за период од месец април 2023 заклучно со месец декември 2023 година;
10. Предлог Одлука за ослободување од плаќање на комунална такса за користење и одржување на јавно осветлување – Петар Пипонски;
11. Предлог Одлука за ослободување од плаќање на комунална такса за користење и одржување на јавно осветлување – Ѓорѓи Пипонски;
12. Предлог Одлука за ослободување од плаќање на комунална такса за користење и одржување на јавно осветлување – Лилјана Арнаутовска;
13. Годишен Извештај за реализација на Програмата за развој на Источен Плански регион за 2022 година;
14. Годишен Извештај за работењето на Центарот за развој на Источен плански регион за 2022 година;
15. Квартален Извештај за реализација на Програма за 2023 година на ОЈУСЗСЛ “д-р Иван Влашки Берово” за 2023 година;
16. Предлог О Д Л У К А за субвенционирање на ЈПКР “Услуга” Берово;
17. Советнички иницијативи и прашања;
18. Барања од институции и граѓани.
19. ***Записник од 26-та седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 13 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 26-та седница на Совет на Општина Берово;*

1. ***Записник од 27-ма седница на Совет на Општина Берово;***

Претседателката на Совет, Марија Буровска, отвори расправа по дадената точка. Никој од советниците не се јави за збор, па се премина на гласање и **со 13 гласа ЗА, НЕМА советници кои гласаа ПРОТИВ, НЕМА ВОЗДРЖАНИ советници** е усвоен *Записник од 27-ма седница на Совет на Општина Берово;*

1. ***Образец на Развоен план на установата за деца ОЈУДГ “23 Август” Берово за период 2023 – 2026 година;***

Претседателот на Совет Марија Буровска, отвори расправа по дадената точка и како Претседател на Комисијата за јавни дејности образложи дека точката е разгледана на комисија, направена е измена на развојниот план по претходно неусвојување и враќање на доработка на планот, комисијата нема забелешки.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Образец на Развоен план на установата за деца ОЈУДГ “23 Август” Берово за период 2023 – 2026 година;*

1. ***Предлог О Д Л У К А за престанок и давање на трајно користење на движнa ствар, без надоместок-машина за косење и кастрење на вегетација – тракторски мулчер на ЈПКР “Услуга” Берово;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за урбанизам и комунални дејности, Гоце Ружински, кој образложи дека оваа одлука се однесува на набавената машина за косење и кастрење на вегетација од страна на општина Берово, со средства издвоени од буџетот на општина Берово, а со оваа одлука машината се преотстапува на ЈПКР„Услуга“ Берово за извршување на секојдневните работни активности.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за престанок и давање на трајно користење на движнa ствар, без надоместок-машина за косење и кастрење на вегетација – тракторски мулчер на ЈПКР “Услуга” Берово;*

1. ***Предлог Одлука за давање на трајно користење на движна ствар - Ревидиран Основен Проект за куќен приклучок на фекална канализација за објект КП бр.2396, КО Берово со Техн. бр.007/2023-К, изработен од страна на Доминг јтд Радовиш;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за урбанизам и комунални дејности, Гоце Ружински, кој образложи дека оваа одлука се однесува на проект во сопственост на општина Берово кој ќе биде даден на подносителот на барањето за извршување на активности за поставување на сопствен приклучок на фекална канализација во централното градско подрачје, а за сите активности трошоците ќе бидат на товар на сопственикот, односно на подносителот на барањето, а надзор на процесот ќе биде општина Берово. За збор се јави советничката Виолета Марковска Димовска, која упати прашање дали има можност општина Берово да помогне финансиски на сопственикот на објектот, бидејќи ова е многу скап проект и би чинел доста финансиски средства или пак со механизација за изведба на проектот. На ова одговори советникот Гоце Ружински дека приклучокот ќе го изведе ЈПКР„Услуга“ Берово, а другите средства се на товар на сопственикот.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за давање на трајно користење на движна ствар - Ревидиран Основен Проект за куќен приклучок на фекална канализација за објект КП бр.2396, КО Берово со Техн. бр.007/2023-К, изработен од страна на Доминг јтд Радовиш;*

1. ***Предлог О Д Л У К А за одобрување на финансиски средства од Буџетот на Општина Берово за 2023 година, за финансирање на дел од трошоците за реализирање на ученичка екскурзија за учениците од II – 1 и IV – 6 клас при ОСУ “Ацо Русковски” Берово;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска, која образложи дека со оваа одлука ќе се финансира ученичка екскурзија во Охрид, на два класа од ОСУ„Ацо Русковски“ Берово, и оваа мерка треба да се трудиме да ја имаме и во иднина, со цел стимулирање на учениците од нашата општина. Потребните средства за реализација се 46 000 денари за сместување и обезбедување на превоз до Охрид и назад, како и ужинка за учениците. Советничката Ангела Здравковска запраша дали се тоа вкупните потребни средства или ќе има измени. На ова одговори Анита Рунтевски дека превозот ќе биде на товар на општина Берово, односно ќе се реализира со автобусот сопственост на општина Берово, а преку ставката репрезентација од буџетот ќе се обезбедат средства за ужинки за учениците, односно целиот трошок ќе биде на товар на општина Берово.

Никој од советниците не се јави за збор па се премина на гласање и **со 10 гласа ЗА, нема советници кои гласале ПРОТИВ, нема ВОЗДРЖАНИ советници, (советниците Стево Суџуковиќ, Гоце Ружински и Наташа Ваканска се изземаат од гласање)** е усвоена  *О Д Л У К А за одобрување на финансиски средства од Буџетот на Општина Берово за 2023 година, за финансирање на дел од трошоците за реализирање на ученичка екскурзија за учениците од II – 1 и IV – 6 клас при ОСУ “Ацо Русковски” Берово;*

1. ***Предлог Измена и дополнување на Програмата Ј4 – За одржување на јавна чистота на подрачјето на Општина Берово за 2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за урбанизам и комунални дејности, Гоце Ружински, кој образложи дека точката е разгледана на комисија, програмата се зголемува за 300 000 денари, за ангажирање на 4 лица преку центарот за социјална заштита во Берово за извршување на работни активности во ЈПКР за одржување на јавната чистота на ниво на општина Берово во времетраење од 4 месеци, односно за време на летниот период. Комисијата нема забелешки.

Бидејќи никој од советниците не се јави за збор, се премина на гласање и **со 7 гласа ЗА, 6 гласа ПРОТИВ, нема ВОЗДРЖАНИ советници** е усвоена*Измена и дополнување на Програмата Ј4 – За одржување на јавна чистота на подрачјето на Општина Берово за 2023 година;*

1. ***Предлог Дополнување на Г2 Програмата за поттикнување на развојот на туризмот на општина Берово за 2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска, која образложи дека точката е разгледана на комисија, ова дополнување е за поддршка на локалните производители на традиционални прозводи со поставување на урбана опрема-тезги на јавна површина за продажба на отворено со посебна одлука за ослободување од плаќање на комунална такса за користење на плоштадот во Берово (локација - уредена јавна површина – мини плоштад кај Домот на културата во Берово), која одлука е ставена следна на дневен ред за разгледување. Целта е збогатување на туристичката понуда, развој на руралниот туризам и стимулирање на локалната економија преку промоција на традиционалните производи, поддршка на локалното производство и нивна поголема достапност до посетителите кои се туристите во општината.

Бидејќи никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоено *Дополнување на Г2 Програмата за поттикнување на развојот на туризмот на општина Берово за 2023 година;*

1. ***Предлог О Д Л У К А за ослободување од плаќање на комунална такса за користење на плоштадот во Берово (локација - уредена јавна површина – мини плоштад кај Домот на културата во Берово) за период од месец април 2023 заклучно со месец декември 2023 година;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска, која образложи дека оваа одлука е следствена на претходно усвоената одлука и е за период од април заклучно со декември 2023 година. Истата не се однесува на периодот за време на одржување на Етно Плоштад Фестивалот 2023 година.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *О Д Л У К А за ослободување од плаќање на комунална такса за користење на плоштадот во Берово (локација - уредена јавна површина – мини плоштад кај Домот на културата во Берово) за период од месец април 2023 заклучно со месец декември 2023 година;*

1. ***Предлог Одлука за ослободување од плаќање на комунална такса за користење и одржување на јавно осветлување – Петар Пипонски;***

Претседателот на Совет Марија Буровска, отвори расправа по дадената точка и даде истакна дека овие одлуки се по претходно поднесени барања од граѓаните, за кои комисијата за утврдување на фактичка состојба има дадено позитивно мислење за ослободување од плаќање на комунална такса за користење и одржување на јавно осветлување.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за ослободување од плаќање на комунална такса за користење и одржување на јавно осветлување – Петар Пипонски;*

1. ***Предлог Одлука за ослободување од плаќање на комунална такса за користење и одржување на јавно осветлување – Ѓорѓи Пипонски;***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за ослободување од плаќање на комунална такса за користење и одржување на јавно осветлување – Ѓорѓи Пипонски;*

1. ***Предлог Одлука за ослободување од плаќање на комунална такса за користење и одржување на јавно осветлување – Лилјана Арнаутовска;***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *Одлука за ослободување од плаќање на комунална такса за користење и одржување на јавно осветлување – Лилјана Арнаутовска;*

1. ***Годишен Извештај за реализација на Програмата за развој на Источен Плански регион за 2022 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија, ги образложи активностите кои ги има реализирано центарот за развој на Источно планскиот регион, кои се однесуваат за сите 11 општини кои се дел од источно планскиот регион. За збор се јави советничката Виолета Марковска Димовска која истакна дека оваа точка е разгледана и на комисијата за финансирање буџет и ЛЕР, и имаат констатирано дека материјалот даден во извештајот е доста обемен и се однесува за сите 11 општини, па дали има можност извештај да се дава само за нашата општина или мора извештајот да биде целосен?! Иако повеќето реализирани проекти се однесуваат на општина Штип, во извештајот можеме да забележиме и неколку проекти за нашата општина, кои се за инфраструктура и канализациони мрежи и приклучоци, па како советничка група даваат иницијатива во иднина да се аплицира за проекти преку ИПАРД за развој на земјоделието или пак за отварање на откупен центар на земјоделски производи, да не бидат само инфраструктурни проекти, туку да се размислува и пошироко.

Никој друг од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Годишен Извештај за реализација на Програмата за развој на Источен Плански регион за 2022 година;*

1. ***Годишен Извештај за работењето на Центарот за развој на Источен плански регион за 2022 година;***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Годишен Извештај за работењето на Центарот за развој на Источен плански регион за 2022 година;*

1. ***Квартален Извештај за реализација на Програма за 2023 година на ОЈУСЗСЛ “д-р Иван Влашки Берово” за 2023 година;***

Претседателот на Совет Марија Буровска, отвори расправа по дадената точка и како претседател на комисијата за јавни дејности истакна дека точката е разгледана на комисија и ги образложи реализираните активности во првиот квартал на установата.

Никој од советниците не се јави за збор па се премина на гласање и **со 13 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен*Квартален Извештај за реализација на Програма за 2023 година на ОЈУСЗСЛ “д-р Иван Влашки Берово” за 2023 година;*

1. ***Предлог О Д Л У К А за субвенционирање на ЈПКР “Услуга” Берово;***

Претседателот на Совет Марија Буровска, отвори расправа по дадената точка и даде збор на Претседателот на Комисијата за финансирање, буџет и ЛЕР, Славица Фурнаџиска, која образложи дека оваа одлука е изработена согласно претходно поднесено барање од страна на ЈПКР „Услуга“ Берово во кое се образложени причините за побарување на овие средства и истата е со вредност на субвенционирање од 300 000 денари, а ова субвенционирање се однесува на исплата на дел од средствата за изградба на потпорен ѕид на градските гробишта во Берово. За збор се јави советникот Петар Ружински кој истакна дека советот на општина Берово пред неколку седници, односно на седница одржана при крајот на 2022 година, донесе одлука за субвенционирање на ЈПКР во вредност од 1 000 000 денари за истиот потпорен ѕид, и сега сме повторно во ситуација да донесеме одлука за иста намена со вредност од 300 000 денари, а од друга страна на денешната седница имаме измена на програмата за јавна чистота со проширување на средствата во вредност од 300 000 денари за ангажирање на 4 лица. Дали ЈПКР наместо да вработува, неможе со тие средства да го покрие делот за исплата на дел од средствата за изградба на потпорен ѕид на градските гробишта во Берово и со тоа буџетот на општина Берово нема да биде оптоварен со овие 300 000 денари. За збор се јави советничката Славица Фурнаџиска, која истакна дека од финансиските извештаи на ЈПКР сите ја знаеме финансиската состојба на претпријатието и сите знаеме од кои извори се финансира ова претпријатие, ги знаеме трошоците и загубите по кој основ се зголемуваат и истите се генерираат. Тоа е по основ на зголемување на цената на електричната енергија и нафтените деривати, но никако не е по основ на вработување. Како совет донесовме одлука за изградба на овој потпорен ѕид за кој се потребни финансиски средства знаејќи дека тоа е неисплатлива инвестиција, не ја наплаќаме од граѓаните, а ЈПКР своите финансиски средства ги прибира од граѓаните, па тоа значи или општината треба да субвенционира или ЈПКР ќе треба да им наплатува на граѓаните за да може да го исплати долгот за изградбата на потпорниот ѕид. Сите сме свесни за зголемувањето на цените на целокупните трошоци за живот, а знаеме дека цената на водата ја немаме зголемено, иако цените на сите други енергенси драстично се зголемија, а овде мора да се спомене и зголемувањето на минималната плата, што дополнително го зголемува финансискиот јаз на ЈПКР. Во тој случај ако општината не субвенционира, трошоците ќе паднат на товар на граѓаните.

Никој друг од советниците не се јави за збор па се премина на гласање и **со 7 гласа ЗА, 6 гласа ПРОТИВ, нема ВОЗДРЖАНИ советници** е усвоена*О Д Л У К А за субвенционирање на ЈПКР “Услуга” Берово;*

***17. Советнички иницијативи и прашања;***

***1.*** На 28.та Седница на Совет на Општина Берово одржана на 11.04.2023 година, под точка 17.Советнички иницијативи и прашања поставено е П Р А Ш А Њ Е од Советникот Петар Ружински, што имаат превземено општината и ЈПКР “Услуга” Берово, во врска со истекувањето на чиста вода за пиење од резервоарот за вода во с.Митрашинци?

**2.** На 28.та Седница на Совет на Општина Берово одржана на 11.04.2023 година, под точка 17.Советнички иницијативи и прашања поставено е П Р А Ш А Њ Е од Советникот Виолета Димовска до Градоначалникот, колку слободни станови има во моментот во социјалната зграда во Берово и дали имате информација дали лицето Снежана Димовска има аплицирано за добивање на стан и до кој фаза е постапката?

**3**. На 28.та Седница на Совет на Општина Берово одржана на 11.04.2023 година, под точка 17.Советнички иницијативи и прашања поставено е ПРАШАЊЕ од Советникот Виолета Димовска до Градоначалникот, до која фаза е организацијата на Етно Плоштад Фестивалот 2023 година и дали се изберени музичките уметници кои ќе земат учество на истиот?

На сите поставени прашања советниците имаат добиено писмен одговор.

***18. Барања од институции и граѓани.***

***1. Барање од Јасмина Боболинска за доделување на еднократна парична помош***

На Јасмина Боболинска со адреса на живеење на с.Митрашинци, Берово, и’ се доделуваат 6.000,оо денари еднократна парична помош.

***2. Барање од фондација Елеуса Струмицаза доделување на средства за хуманитарна помош на територија на општина Берово;***

На Фондација „Елеуса“ со адреса на ул.„Кирил и Методиј“ бр.24, Струмица, се доделуваат 120.000,оо денари кои средства ќе се искористат како хуманитарна помош на територијата на општина Берово.

***3. Барање од црква Св.пророк Илија во с.Митрашинци;***

На Црква Св.пророк Илија со адреса с.Митрашинци, Берово се доделуваат 40.000,оо денари еднократна парична помош, за санација на камбанарија.

Точките на дневен ред се исцрпени и седницата е завршена во 09:10 часот.

На крајот од седницата Претседателката Марија Буровска се заблагодари на Советниците за присуството.

Усвоен со

Бр.09-1589/1

­­­­26.04.2023 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*